Quetzalordenen

Quetzalordenen (spansk: Orden del Quetzal) er en guatemalansk orden. Den ble innført i 1936 og tildeles guatemalanske, så vel som utenlandske, mottakere.

 Bakgrunn 
Ordenen ble innstiftet 23. april 1936 og er gitt navn etter Guatemalas nasjonalfugl. Quetzalordenen er Guatemalas fremste orden.«Guatemala» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1174. Den tildeles både guatemalanske og utenlandske statsborgere for innsats for Guatemala.
Robert L. Ross og Alan M. Stahl: From a Thankful Nation: Latin American Medals & Orders in the Robert L. Ross Collection, Princeton University, Princeton: Princeton University Library, 2014, s. 415–418.

Inndeling 
Quetzalordenen er inndelt i seks grader:
 kjede
 storkors 
 storoffiser
 kommandør
 offiser
 ridder

båndstriper for Quetzalordenen 110pxkjede 110pxstorkors 110pxstoroffiser 110pxkommandør 110pxoffiser 110pxridder

Insignier
mini|Quetzalordenens ordenskjede. 
Ordenstegnet for Quetzalordenen er et femarmet kors i gull med mørk og lys blå emalje.Korsets armer er utformet med tre tagger, der de ytterste taggene har en liten kule. I korsvinklene er det plassert spisser. Midtmedaljongen er lys blå og bærer en avbildning av Guatemalas riksvåpen, der quetzal-fuglen også forekommer. Motivet er omgitt av en hvitemaljert bord der ordene «GUATEMALA • AL MERITO •» er innskrevet i gull. Baksiden bærer årstallet for ordenens innstiftelse, «MCMXXXVI», og navn på spansk, «ORDEN DEL QUETZAL».

Ordensstjernen er i gull og har ordenstegnet plassert på en sølvstjerne.

Ordenskjedet har ledd bestående av et mayainspirert motiv vekselvis med Guatemalas riksvåpen.

Ordensbåndet er lyst blått med smale hvite striper ved kantene.

Tildeling
Quetzalordenen kan tildeles for sivile og militære fortjenester. «Guatemala» i Robert Werlich: Orders and decorations of all nations. Ancient and modern, civil and military, 2. utgave, Washington DC: Quaker Press, 1974, s. 223. Den kan tildeles guatemalanske borgere, så vel som utlendinger. Ordenens høyeste klasse tildeles andre lands statsledere og regjeringssjefer.

 Referanser 

Kategori:Guatemalanske ordener
Kategori:Utmerkelser etablert i 1936